*Amigurumi*-tehnikas heegeldatud lambad
*Amigurumi*-tehnikas heegeldatud laama dinosauruse kostüümis
Amigurumi bear. Example of a large size amigurumi. Self made. Colors used are red, blue, and green. It has a flower decoration on the head.*Amigurumi*-tehnikas karu, näide suuremõõtmelisest *amigurumi*'st.
***Amigurumi*** (jaapani keeles 編みぐるみ) on jaapanipärane väikeste ja pehmete lõngast olendite kudumine või heegeldamine. Jaapanikeelne liitsõna moodustub sõnadest *ami*, mis tähendab "heegeldatud" või "kootud" ja *nuigurumi*, mis tähendab täistopitud nukku. Läänes nimetatakse nii tehnikat kui ka valmisesemeid *amigurumi*'ks, mis on jaapanikeelse sõna 編みぐるみ transkriptsioon. *Amigurumi*-tehnikas loodud esemete suuruse ja välimuse osas pole piiranguid. Kuigi *amigurumi* '​t on Jaapanis harrastatud aastakümneid, hakkas see käsitööliik teistes maades, eriti läänemaailmas massidesse minema 2003. aastal. 2006. aastal teatati, et *amigurumi*-tehnikas esemed olid internetikäsitööturu Etsy ühed kõige populaarsemad müügiartiklid. Nende hind jäi tavaliselt vahemikku 10–100 dollarit. Sellest ajast peale on *amigurumi* populaarsus jätkuvalt kasvanud.

Kuigi *amigurumi* tundub populaarne tänu oma olemasolule veebilehtedel nagu Etsy, Pinterest ja Ravelry, on see endiselt arenev käsitööliik, mis sõltub otseselt popkultuuri trendidest.

Päritolu
--------

Ameerika Heegeldamise Gildi (CGOA) andmete kohaselt on varaseimad heegeldatud ja kootud kolmemõõtmelised nukud valminud Hiinas.

Yoshihiro Matsushita andmeil[*viide?*] pärineb 1185. aastast teateid selle kohta, et Jaapanis olid kasutusel kudumisele ja heegeldamisele sarnased tehnikad (nagu näiteks nõeltehnika, mis on mõlemast käsitööliigist varasem). Edo perioodi ajal (1603–1867) kauples Jaapan Hollandiga ning arvatakse, et hollandlased tutvustasid jaapanlastele kudumist. Kudumisoskus arenes koos samuraidega, kellel olid kõrgelt arenenud oskused riiete ja kaunistuste tegemises oma katanale ja talvistele riietele.

Meiji ajastul (1868–1912) läks Jaapan feodaalselt ühiskonnakorralduselt üle kaasaegsele. Samal ajaperioodil algas riigis industrialiseerimine. Haridussüsteemi muudeti ning tuhanded üliõpilased saadeti välismaale õppima läänemaailma tavasid. Rohkem kui 3000 läänlast palgati Jaapanisse õpetama kaasaegset teadust, matemaatikat, tehnoloogiat ja võõrkeeli.

Dai Watanabe andmeil kutsuti sellel ajaperioodil ka naisi õpetama läänelikke käsitöötehnikaid. Samuti leidis ta varaseima heegeldatud ning täidetud kujundi 西洋毛糸編物教授 (*Seiyo-keito-amimono-kyouju*), mis on oksa ja lehega Jaapani ploom, ning teisigi käsitsi valmistatud puuvilju, mille valmistamine hakkas levima 1920. aastail.

Esteetiline väärtus
-------------------

Armsa välimusega *amigurumi* on kõige populaarsem. *Amigurumi*-tehnikas esemeid võib kasutada laste mänguasjadena, ent tavaliselt ostetakse neid vaid esteetilistel eesmärkidel. Kuigi *amigurumi* on pärit Jaapanist, on see käsitööliik saanud populaarseks kogu maailmas.

Valmistamine
------------

*Amigurumi*-tehnikas esemeid saab kududa, kuid tavaliselt on need heegeldatud lõngast või heegelniidist kasutades põhilisi tehnikaid (näiteks kinnissilmus (ks), sammas (sm), kahandamine (kah)). *Amigurumi*'t saab teha ühes tükis, ent tavaliselt valmistatakse eraldi osad, mis hiljem kokku õmmeldakse või heegeldatakse. *Amigurumi*'t heegeldatakse tavaliselt spiraalselt, et vältida ridade ühendamisel tekkivat jõnksu.

Tiheda koepinna saamiseks, mis ei laseks täidisel välja paista, kasutatakse tavaliselt väikeseid heegelnõelu või kudumisvardaid. Eseme sisuks on enamasti käsitöös kasutatav tavaline polüester-, vill- või puuvilltäidis, ent see võib koosneda ka muudest materjalidest. Traate (šenill- või lilletraati) võib kasutada, et muuta nuku kehaosad liikuvaks. Täidise alla võib panna plastikust graanuleid, klaasist kivikesi ja isegi päris kive, et eseme alaosa stabiilsemaks muuta.

Viited
------

1. ↑  Williams, M.E. (7.08.2007). "DIY Definitions: Amigurumi (with tutorial)". Originaali arhiivikoopia seisuga 11.05.2014. Vaadatud 11.03.2018.
2. ↑  Ramirez 2016, p. 5, "The word amigurumi comes from Ami- meaning crocheted or knitted and Nuigurumi meaning stuffed doll. In the west we call both the art and the creatures amigurumi, which are the original phonetics of 編みぐる in Japanese language."
3. ↑  Ramirez 2016, p. 5, "Even though amigurumi seem popular online due to their presence in sites such as Etsy, Pinterest and Ravelry, amigurumi is still a developing craft permeated and directly depending of emerging trends and popular culture."
4. ↑  Mary Belton (2006). *Craft, Volume 1: Transforming Traditional Crafts*. O'Reilly Media. Lk-d 41–42. ISBN 978-0-596-52928-4. Vaadatud 20.03.2010.
5. ↑  "Google Trends: Amigurumi". 22.12.2013.
6. ↑  Ramirez 2016, p. 5, "Even though amigurumi seem popular online due to their presence in sites such as Etsy, Pinterest, and Ravelry, amigurumi is still a developing craft permeated and directly depending of emerging trends and popular culture."
7. ↑  Marks, Ruthie (1997). "Crochet History". *www.crochet.org*. Crochet Guild of America. Vaadatud 17.11.2016.
8. ↑  Ramirez 2016, pp. 9–12
9. ↑  Dai Watanabe (3.05.2016). "Quick survey on the history of amigurumi". `{{cite journal}}`: viitemall journal nõuab parameetrit `|journal=` (juhend)*vajalik parem allikas*
10. ↑  Mary Beth Temple (2009). *Hooked for Life: Adventures of a Crochet Zealot*. Andrews McMeel. Lk-d 40–41. ISBN 978-0-7407-7812-4. Vaadatud 20.03.2010.
11. ↑  Evelly, Jeanmarie (16.12.2014). "Thousands of Knitted and Crocheted 'Amigurumi' Fill LIC Gallery". DNAinfo. Originaali arhiivikoopia seisuga 16.02.2015. Vaadatud 10.03.2015.
12. ↑  Annie Obaachan (2008). *Amigurumi Animals: 15 Patterns and Dozens of Techniques for Creating Cute Crochet Creatures*. Macmillan. Lk-d 12–16. ISBN 978-0-312-37820-2. Vaadatud 20.03.2010.